**Referat fra styremøte i Buskerud Bygdekvinnelag**

24. april 2017på Buskerud Bondelags kontor, Kartverksveien 7, Hønefoss

Tilstede: Organisasjonssjef i Buskerud Bondelag Wenche Henriksen Redzepi, Inger Margrethe Medhus, Frøydis Løkensgard, Else Hval, Sølvi Jødal, Mette Rustand og Kristin Baalerud.

**Sak 1/17: Godkjenning av innkalling og saksliste**

Enstemmig godkjent

**Sak 2/17: Konstituering av styret**

Leder – valgt på årsmøtet: Sølvi Jødal

Nestleder – valgt på årsmøtet: Else Hval

Sekretær Kristin Baalerud

Kontaktperson til Buskerud Bondelag Mette Rustand

Kontaktperson til Buskerud Bygdeungdomslag Reidun Røisli

IT-ansvarlig Inger Margrethe Medhus

Bunadansvarlig Frøydis Løkensgard

**Sak 3/17: Godkjenning av referat fra styremøtene 1.3.2017 hos Sølvi Jødal og 16.3.2017 på Lampeland Hotell**

Enstemmig godkjent.

**Sak 4/17: Søknader til Lang, Lang, Rekke-kontoen**

Det ble satt av 40.000,- kr. på årsmøtet på Lampeland for arbeidsårene 2016/2017 og 2017/2018:

Følgende søknader lå over fra 2016/2017:

**1.** Søknad fra Røyken BK av 7. mars 2016 ang. dekning av underskudd kr. 2.201,- v/åpent arrangement med foredrag. Enstemmig vedtak: Kr. 1.500,- bevilges.

**2.** Søknad fra Ål BK av 25.oktober 2016 om støtte til temakveld om BO-lyst og BLI-lyst og omdømmebygging. Enstemmig vedtak: Kr. 3.000,-.

**3.** Søknad fra Hole BK av 20. mars 2017 om støtte til deltakelse på BBK’s Inspirasjonsseminar 4. februar 2017 på kr. 1.000,- for 4 deltakere. Enstemmig vedtak: Avslag.

**Sak 5/17: Evaluering av årsmøtet på Lampeland Hotell**

* Ennå ikke mottatt faktura fra Lampeland Hotell AS
* Kan vi ha neste årsmøte lørdag/søndag?
* Fått mye positiv respons på møtet; Et hyggelig møte på et bra sted
* Presseomtaler fra årsmøtet er kommet i Ringerikes Blad, Hallingdølen, Numedalsnett og i Laagendalsposten
* Resolusjonen om oppskyting av fyrverkeri er sendt kommuneadministrasjonen i alle kommunene i Buskerud. Pr. 22.6.2017 har vi fått tilbakemelding om at kun Ringerike kommune har behandlet saken.
* Resolusjonen om matproduksjonen og jordvern er sendt Buskerud Fylkeskommune.
* Begge resolusjonene har stått på trykk i Laagendalsposten og på Numedalsnett.
* Faktura for annonser er sendt alle annonsørene.

**Sak 6/17: Opphenging av blomsterteppe på Ringerike sykehus**

Ansvarlig Else Hval har hatt kontakt med sykehusdirektøren og avtaler er gjort. Pga. oppussingsarbeid skal opphenging foretas i september.

 **Sak 7/17: NBK’s samling for fylkesledere 22. – 23.april 2017**

Sølvi Jødal har deltatt på NBK’s samling for fylkesledere 22. – 23.april 2017, meget bra innhold og gjennomføring. Hennes referat fra dagene følger nedenfor, og vi forventer referat på NBK’s nettsider.

* ***Referat fra Fylkesledersamling 22.-23.april 2017.***
* ***1. dag.***
* ***- Leder i NBK Ellen Krageberg ønsket velkommen. Generalsekretær i NBK Cesilie Aurbakken var ordstyrer.***
* *-* ***Gjensidigestiftelse.*** *NBK mottok 16. des. 2016 kr. 3000 000 til prosjektet Kvinner Ut. Innlegg av Veslemøy Rue Bartnes. Hun fortalte om Flere Nasjonale prosjekter som har fått økonomisk støtte. Gjensidigestiftelse vil bidra til at trygghet råder i samfunn, og innen frivilligheten. Motto: Trygghet for Helse – Kosthold - Sikkerhet - Mestring – Læring - Sosial integrering - Mangfold. Stiftelsen hadde fått inn 2053 søknader. Av disse ble 580 godkjent. 180 nasjonale søknader. Av disse ble 16 godkjent.*
* ***KvinnerUt prosjktet*** *ved organisasjonsrådgiver Astrid Seime. Hun introduserte Sosan fra Iran. Hun blir ansatt i NBK. 2. mai. Hun skal arbeide med prosjektet. Seniorrådgiver i migrasjon og flerkulturelt arbeid innen Røde Kors v/Sissel Hansen Persson. Hun tok for seg hvordan fange opp å få kontakt med målgruppen. Et godt sted å begynne var å henvende seg til Norskundervisningen for nye innflyttere. Allerede integrerte personer så som Polakker-Svensker-Dansker osv. kommer inn under denne gruppen.*
* *Hun kalte det Hverdagsintegrering. Stikkord: Lokallag er for dårlig til å fortelle hva vi arbeider med – Vi har svært forskjellige lokallag i dette landet – Mange lokallag med godt voksne medlemmer som ikke har tid og krefter til å arbeide med dette.*
* *Prosjektet er ingen tvang fra NBK, men en henstilling.*
* *Mange lag har gjort mye så som å komme sammen for felles matlaging. Osv.*
* ***Lisa Cooper, Chairman Democrats Abroad Norway****. Donald Trump som president i USA. Hva betyr den politiske retningen for kvinner i USA og resten av verden? Hun bar tydelig preg av ikke å være spesielt «FAN» av han. Hun snakket fort og gebrokkent så jeg hadde problemer med å få med meg innlegget.*
* ***Hva skjer i Fylkeslagene med aktiviteter og utfordringer.***  *Inndelt i grupper og diskuterte dette. Stikkord: Vanskelig styresammensetning – Noen har problemer med hvem som skal ta seg av hva - Noen styremedlemmer stiller alltid uforberedt til styremøter og har ikke med seg relevante papirer – Vanskelig å holde fokus/være effektive på styremøter – Ikke alle skriver saksliste – Noen etterlyste å bli kurset i hvordan sette sammen et fylkesstyre, og hvilke plikter det enkelte styremedlem har. F.eks. Hvordan sette opp en saksliste. Hvordan være leder. Hvordan skrive referat. Hvordan føre regnskap. Noen etterlyste kurs for valgkomite - Noen ønsket sterkt kurs for alle tillitsvalgte i lokallag - Noen lag ønsker revidering av utgitt sangbok til lokallag.*
* ***Grethe Brundtland.*** *Bygdekvinnelaget 100 år. En reise gjennom 100 år. Historiekaffe på 20 minutter. Vi ble satt i smågrupper og ble servert fersk tradisjonskake. Sitronkake innsendt fra Nord Trøndelag og surmelk-kake innsendt fra Aust Agder. Dette som en introduksjon til Tradisjonsmatjakten for neste dag.*
* ***Middag på Våghalsen***
* *Tilbakemelding på uegnet lokale. Mye støy og vanskelig å føre samtaler med andre enn de du satt ved siden av. Neste gang ønsker vi eget rom for bespisning.*
* ***Dag. 2***
* ***Ordstyrer Cesilie Aurbakken.***
* ***- Norsk tradisjonsmat v/ Gunn Jorunn Sørum.*** *Vi fikk en veiledning i hvordan finne frem til dette på NBK siden. Databasen åpnes i mai. Her finner vi skjema, og hvordan vi skal fylle ut dette. Enkel å bruke. På siden vil vi finne fremgangsmåten, hva retten inneholder, hvor lang tid tillagingen tar, er retten glutenfri, ved et tastetrykk kan oppskriftsmengden på ingredienser økes fra 4 pers. til 50 pers., video av tillaging osv. osv. Nettsiden er ment som et* ***Utstillingsvindu for Bygdekvinnelaget.***
* *50 oppskrifter fra den gamle databasen er fotografert og lagt inn. For Buskerud var heftet oppført. Ved fotografering av matrettene ble det hentet porselen fra PP og glass fra Magnor glassverk. 32 kokebøker er utgitt på landsbasis. Fylkeslaget har ansvar for kontakt med prosjektleder. Prosjektleder skal veilede lokallag. Gunn Jorunn startet dette arbeid 24. oktober 2016.*
* ***Aksjon for Norske grønnsaker. Fra Gartnerhallen v/organisasjonssjef Arve Gladheim. Vi må bli en tøffere forbrukerorganisasjon.*** *16. oktober er det Verdens matvaredag. Alle fylkeslag får tilsendt x antall poser. Innholdet i disse skal inneholde x antall grønnsaker med oppskrift på en suppe. Innkjøp blir dekket av NBK. Poser deles ut fra en «STAND» som lokallag har utenfor butikker som er tilknyttet Gartnerhallen. F.eks. Rema 1000 og KIVI. Gartnerhallen`s motto; Dyrker Godt Liv. Stikkord: Franske Amandine poteter er innsatt med antigromidler. Norge har begynt å dyrker frem småpoteter. Ærnæringsveileder Lise Von Krogh i gartnerhallen. På Bama.no kan du få inspirasjon fra Lise Finckenhagen på hva du kan lage av rotgrønnsaker.*
* ***Lagsutvikling v Unni Skadsem og Grethe Brundtland.***
* *Hvordan starte opp et nytt lokallag. NBK. Har utarbeidet et eget hefte til dette. Mysken Bygdekvinnelag i Nordland med 13 medlemmer er et av de nye lokallag. NordTrøndelag har også godt potensiale til et nytt lag som snart skal dannes. NBK. gir Kr. 10 000,- som startkapital for nye lag.*
* ***Skolematordningen.*** *Buskerud fylke med 14 tilbakemeldinger skåret best.*
* ***Momskompensasjon for frivillige organisasjoner****. Ordningen har nå vart i 4 år. Det er stadig flere lag som sender inn resultat.*
* ***Norgesmesterskapet i Grautkoking.*** *Dyrskuen i Telemark. 8.-10 september. Arrangement samen med Telemark Bygdekvinnelag. Påmelding innen 10. august.*
* ***Ville Vekster.*** *Det er stort potensiale til å fortsette med dette prosjekt.*
* ***Årets lokallag. Innsending innen 1. mai.*** *Vi har to søknader.*
* ***Inspirasjonsseminar i Bergen 20.-22. oktober 2017***
* ***Jordbruksforhandlingene. Ved et eventuelt brudd 23. mai blir det en felles markering. Ta kontakt med ditt lokale Bondelag. Flere steder blir det satt opp buss til Oslo for markering og faner er strøket og er klare****☺*

**Sak 8 /17: BBK’s arbeidsplan vedtatt på årsmøtet 2017**

Vedlagt følger kopi av den vedtatte arbeidsplanen.

Hva skal vi fokusere på?

* Alle må ta opp på møtene tema MATVETT/KASTING AV MAT
* De som ønsker heimeside/hjelp med data kan ta kontakt med Inger Margrethe Medhus direkte, tlf. 41508076 eller imargrethe@medhus.info
* Viktig med verving ved deltakelse på markensdager/bygdedager. NBK har nytt materiell
* Sonemøter må gjennomføres i alle soner. Sone F har alt bestemt 5. september 2017
* Tillitsvalgtopplæring/inspirasjonssamling. Her kan vi få kr. 20.000,- fra NBK og vi har mulighet til å samarbeide med medlemmer av Buskerud Bygdeungdomslag .
* Alle styremedlemmene skal bruke de ferdige forslaga til avisinnlegg fra NBK og prøve å få satt dem inn i lokale aviser/på lokale nettsider.
* Støtte May Britt Dannemark med prosjektet Norsk Tradisjonsmat. Vi ser gjerne at det lages ei liste over de kokebøkene som finnes i systemet.

**Sak 9 /17: Evaluering av «Bygda i bevegelse»**

Sølvi gikk igjennom evalueringa fra NBK om prosjektet «Bygda i Bevegelse»

**Sak 10 /17: Status regnskapet for arbeidsåret 2017/2018**

Flott å få en slik oversikt og gjennomgang et par ganger i året. Uklart om honorar for 2016/2017 er utbetalt. Sølvi avklarer med Åse. Ringerikskonto har blitt Høyrentekonto.

**Sak 11 /17: Årsmøte 2018**

**Det er Sone F = Lier, Hurum og Røyken som skal være vertskap i 2018.**

**Datoer blir lørdag 17. og søndag 18.mars 2018, alt. lørdag 10. og søndag 11. mars 2018.**

Laga i Sone F jobber med å finne et egnet sted til en overkommelig pris.

**Sak 12 /17: Eventuelt**

**1. Knappebilde**

Frøydis Løkensgard rådspør Hanne Strøm (opphavskvinnen) hva som kan gjøres med det.

**2. Jubileer**

Reidun Røisli har deltatt på 70 års jubileum i Eggedal BK. De bevilget kr. 10.000 i gave til Sigdalsheimen ifm. jubileet. Reidun sender kontonummer til Åse som utbetaler kr. 500 til Eggedal BK.

Nedre Eggedal BK og Øst Modum BK fyller også 70 år i år.

**3. Mail-vett**

Kristin Baalerud ba om at vi tenker oss om før vi sender/videresender mailer til alle i styret dersom innholdet egentlig vedkommer en eller få. Hun synes vi bruker mye tid på mailer som kanskje er uvesentlige, 5 min per person blir en ½ time til sammen. **Altså: En nøyere avveining.**

**4. Neste styremøte**

 **er bestemt over mail og blir 30.august 2017 kl. 17.00 hos Reidun Røisli, Vikersund.**

Vedlegg til referat fra styremøte 24.4.2017:

**ARBEIDSPLAN FOR BUSKERUD BYGDEKVINNELAG 2017 – 2018**

Vår visjon er aktive kvinner for levende bygder. Vi skal arbeide for å skape samhold og stolthet i Buskerud Bygdekvinnelag. Styret i BBK skal inspirere medlemmene til aktivitet på følgende områder:

**KULTUR**

Ta vare på og videreføre vår kultur

Legge til rette for fellesskap mellom ulike kulturer, f.eks. via Kvinner UT

Følge opp produksjonen av Nedre Buskerud kvinne- og mannsbunad

**MILJØ**

Bidra aktivt til å skape bygder der folk vil bo og trives

Samarbeide med andre organisasjoner der det er naturlig og formålstjenlig

Arbeide for jordvern og sunn matproduksjon

**MAT**

Anbefale og markedsføre lokalprodusert og kortreist mat

Formidle kunnskap om mat til barn og unge, fortsette med kurs

Støtte opp om NBK’s prosjekt Norsk Tradisjonsmat

Arbeide aktivt mot å kaste mat

**KOMMUNIKASJON**

Bruke media aktivt på alle plan for å synliggjøre bygdekvinnelaget

Publisere stoff av felles interesse på BBK’s hjemmeside

BBK’s referater videreformidles via sonerepresentantene til lokallaga

Bidra til at lokallag som ønsker det, får tildelt egen hjemmeside

**ORGANISASJON**

Verving skal drives aktivt på alle plan i organisasjonen

Sonemøter skal gjennomføres i alle soner

Avholde tillittsvalgtsopplæring/inspirasjonssamling

Sørge for å ha en sunn økonomi